The Little Shepherd of Kingdom Come (film, 1920)

The Little Shepherd of Kingdom Come er en amerikansk drama-stumfilm fra 1920, regissert av Wallace Worsley og med Jack Pickford i hovedrollen. Filmen er basert på en roman fra 1903 av John Fox Jr.

Filmen antas å ha gått tapt.

Boka ble filmatisert på nytt i 1928 og i 1961.

Handling 
Handling foregår i tiden rundt den amerikanske borgerkrigen. Den foreldreløse fattiggutten Chad fra åsene i Kentucky blir tatt hånd om av den barnløse major Buford i Kingdom Come Valley, og får gjennom ham innpass i Sørstatenes overklassemiljø. Etter noen år oppstår det rykter om Chads familiebakgrunn, og han bryter med alt og drar tilbake til fjellene. Så bryter borgerkrigen ut. Delstaten Kentucky sluttet seg ikke til de øvrige Sørstatene; flertallet av statens soldater kjempet på nordstatenes side. Også Chad verver seg som soldat i Union Army. En dag oppstår det en situasjon der han må redde en av sine gamle venner fra å bli skutt fordi han har stått på Sørstatenes side.

Rolleliste 
 Jack Pickford – Chad
 Clara Horton – Margaret Dean
 Pauline Starke – Melissa
 J. Parks Jones – Dan Dean
 Clark Marshall – Harry Dean
 Edythe Chapman – fru Dean
 James Neill – major Buford
 R. D. MacLean – en general
 T. D. Crittenden – skolemesteren
 Aileen Manning – Lucy
 Dudley Hendricks – Joel Turner
 Aggie Herring – fru Turner
 Tod Burns – en av sønnene i familien Turner
 Lee Phelps – en av sønnene i familien Turner-gutt
 Milton Brown – Pop Dillon

Bildegalleri

Referanser

Eksterne lenker 

Stumfilmer fra USA
Filmer fra 1920
Stum-dramafilmer fra USA
Filmer basert på bøker
Tapte filmer fra USA